open-index/open-wikipedia-markdown huggingface dataset:
Споменици на Магаречев брег

**Спомениците на Магарчев брег** во рамките на гробиштата го означуваат местото каде што се погребани 18 воини и жртви од Првата светска војна и 47 борци од Втората светска војна. Спомениците претставуваат недвижно културно богатство како споменик на културата.

По почетокот на Првата светска војна во Срем како и во Сремски Карловци, започнале апсења, прогони и убиства на Срби. Најпрвин биле испратени во затворите на Петроварадинската тврдина, а подоцна во тврдината и казаматот Арад. Карловци имало многу доброволци во српската војска, од кои шест загинале. На гробиштата по ред биле погребани 18 воини, со централен споменик на кој биле издлабени имињата на погребаните со нивните сериски броеви. Додека поединечните споменици лево и и десно се означени само со крст и сериски број.

Во доградбата на овој дел, 47 борци очигледно биле закопани,  во еден гроб, кој е обележан со еден споменик. Споменикот бил поставен во Сремски Карловци на 4 јули 1956 година.

## Галерија

Податотека:Groblje_na_Magarčevom_bregu_8289_06.jpg|врска=Датотека:Groblje_na_Magarčevom_bregu_8289_06.jpg
Податотека:Groblje_na_Magarčevom_bregu_8289_02.jpg|врска=Датотека:Groblje_na_Magarčevom_bregu_8289_02.jpg
Податотека:Groblje_na_Magarčevom_bregu_8289_04.jpg|врска=Датотека:Groblje_na_Magarčevom_bregu_8289_04.jpg


## Поврзано

* Споменици на српските жртви и борци во Првата светска војна

## Наводи

## Надворешни врски

* Републички завод за заштита на спомениците на културата - Белград
* Список на споменици
Категорија:Споменици
Ѓоре Органџиев

**Ѓоре Органџиев**, роден со името **Ѓоре Димков Органџиев** (Велес, 5 март 1926 ― Раштански Колиби, 10 септември 1944) ― македонски партизан, војник во НОВМ и учесник во народната ослободителна борба. Служел во осмата македонска ударна бригада, член во Македонската комунистичка партија и Југославската комунистичка партија. Загинал од непријалтески куршуми за време на Битката кај Раштански Колиби. После војната бил погребан во велешката црква Св. Пантелејмон но со отварањето на велешката костурница во 1979 година неговите остатоци биле пренесени во костурницата.

## Животопис
Ѓоре Органџиев е роден во сиромашна ситносопственичка фамилија, неговиот татко се викал Димко Органџиев. Тој си го поминал неговото основно школско образование во Велес и продолжил со неговото средно школско образование во велешката гимназија, сега позната како СОУ Гимназија „Кочо Рацин“. За време на неговото гимназиско образование се одвивала априлската војна каде што Македонија под склоп на Кралството Југославија паднала под бугарска фашистичка окупација.

Ѓоре Органџиев бил строго против суровата бугарска фашистичка окупација. Околу 1941 година Органџиев се радикализирал со марксистичката литература и се приклучил во Сојуз на комунистичката младина на Југославија во истата година. Тој се приклучил во организацијата заедно со Благој Кирков, Наќо Мешков и Јовче Тесличков. Во пролетта на 1942 година Органџиев учествувал во тридневниот гимназиски штрајк против бугарската власт.

Во втората половина на мај 1944 година со формирањето на велешко-прилепскиот партизански одред Трајче Петкановски Органџиев доброволно се приклучил. Во септември 2-ри 1944 година во велешкото село Отиштино одредот се приклучил во осмата македонска ударна бригада, заради тоа Органџиев се приклучил во бригадата. Во 10-ти септември 1944 година бридата учествувала во нејзината боево крштевање против непријателски германска единица од Третиот Рајх. Во битката загинале 12 партизани, меѓу нив биле и Ѓоре Органџиев и Шефки Сали.

После втората светска војна неговите посмртни остатоци биле пренесени во велешката црква Св. Пантелејмон. Таму биле до 11 октомври 1979 година кога неговите остатоци заедно со Кочо Рацин и многумина други истакнати велешки партизани како Димко Митрев и Димче Мирчев биле пренесени во велешката костурницата. Во негова чест центарот за детското творештво во Велес го носи неговото име и една голема улица во велешката населба Дворови го носи неговото име.

## Наводи


Категорија:Луѓе од Велес
Категорија:Родени во 1926 година
Категорија:Починати во 1944 година
Категорија:Македонски партизани
Категорија:Учесници во НОБ
Категорија:Дејци на КПМ
Категорија:Дејци на КПЈ
Категорија:Жртви во Битката кај Раштански Колиби
Бертрандон де ла Брокиер

**Бертрандон де ла Брокиер** — патописец од Војводството Бургундија кој по наредба на војводата Филип III Добриот во периодот 1432–1433 година патува по Блискиот Исток, а неговото патешествие во периодот 1455–1457 година го запишува во делото насловено „Патување преку морето“.

На враќање од Блискиот Исток, де ла Брокиер го посетува и Балканот и го посведочува односот на месните христијани кон османлиските владетели. Меѓу балканските христијански народи кои потчинети „присилно го служат Турчинот“, а „би му го свртеле грбот“ доколку нивните соверници, особено Французите, им помогнат, де ла Брокиер ги споменува и Македонците.

## Наводи

Категорија:Патописци
Тајната на црвениот замок

**„Тајната на црвениот замок“** (српски: *Тајна црвеног замка*) — збирка раскази на српскиот писател Вуле Журиќ од 2014 година. Во 2015 година, збирката била наградена со Андриќевата награда.

## Содржина
Збирката се состои од 15 раскази:
* Момче на Тасос
* Пелно ме сам
* Тајната на црвениот замок
* Падот на Колумбија
* Аграмерски домино
* Блуз за рикверц
* Параноја во Лас Митровица
* Последниот човек
* Заминување во Киленц
* Елегија за филџан и далечински управувач
* Ѓиласовиот број
* Гавриловиот принцип
* Алфа и Ромео
* Среќна нова ’41
* Ќенгината смрт

## Осврт кон делото
Збирката ја потврдува способноста на Журиќ на мал простор да изгради убедливи книжевни светови, изѕидани врз урнатините на српското блиско минато. Кажано со спортски јазик, авторот ја составил најдобрата репрезентација од книжевни ликови кои благодарение на фатназијата на писателот даваат сè од себе во исполнувањето на сопствените судбини. На тој начин, многу познати личности од српската историја на 20 век се претвораат во доверливи сведоци на необичната творечка енергија на Журиќ и ја потврдуваат посебноста на неговиот авторски глас и приредуваат врвна книжевна претстава за публиката. 

## Наводи

Категорија:Дела на Вуле Журиќ
Категорија:Книги од 2014 година
Категорија:Изданија на Лагуна
Категорија:Српски раскази
Категорија:Книги наградени со Андриќевата награда
ПУ „Коле Канински“ - Поешево

**Основно училиште „Коле Канински“** (официјално: **Подрачно основно општинско училиште „Коле Канински“ - Поешево**; скратено: **ПООУ „Коле Канински“**) — подрачно основно училиште во селото Поешево, претставува единка на истоименото училиште од градот Битола.

Училиштето е именувано по истакнатиот македонски партизан Коле Канински.

## Местоположба

Објектот на училиштето се наоѓа во самото село Поешево, во непосредна близина на сретселото.

## Настава

Во училиштето се изведува настава од прво до петто одделение и наставата се изведува единствено на македонски наставен јазик.

## Галерија


Податотека:ОУ „Коле Канински“ - Поешево 2.jpg|Спортско игралиште
Податотека:ОУ „Коле Канински“ - Поешево 3.jpg|Детско игралиште
Податотека:ОУ „Коле Канински“ - Поешево 4.jpg|Поглед на училиштето
Податотека:ОУ „Коле Канински“ - Поешево 5.jpg|Влезот
Податотека:ОУ „Коле Канински“ - Поешево 6.jpg|Детско игралиште


## Наводи

Категорија:Основни училишта во Општина Битола
Поешево
Категорија:Поешево
Атанас Атанасовски (глумец)

**Атанас Атанасовски** (р.  во Скопје ) — македонски театарски, филмски и телевизиски глумец. Од 2012 година, работи во Театар Комедија во Скопје.

Дипломирал на Факултет за драмски уметности во Скопје во 2011 година, на отсекот за актерска игра во класата на проф. Мими Таневска.

## Филмографија

## Надворешни врски
* 

Категорија:Глумци од Скопје
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Апсолвенти на Факултетот за драмски уметности - Скопје
Годзила и Конг: Новото царство

**Годзила и Конг: Новото царство** () — американски филм за чудовишта во режија на Адам Вингард. Тоа е продолжение на „Годзила против Конг“ (2021), петти филм во медиумската франшиза „MonsterVerse“ на Legendary Pictures, 38-ми филм во франшизата „Годзила“, 13-ти филм од франшизата „Кинг-Конг“ и петтиот филм за Годзила целосно произведен од американско студио. Во филмот играат Ден Стивенс, Ребека Хол, Брајан Тајри Хенри, Кејли Хотл и Фала Чен.

Поради успехот на „Годзила против Конг“ на киноблагајните за време на пандемијата КОВИД-19, Legendary во март 2022 г. објавил дека продолжението ќе биде во производство и ќе започне со снимање подоцна во текот на годината. Во мај 2022 г., било објавено дека Вингард ќе се врати како режисер, а Ден Стивенс ќе ја игра главната улога. Снимањето започнало во јули 2022 г. во Голд Коуст и завршило во ноември истата година.

Премиерата на филмот во САД била на 29 март 2024 г., а во Македонија на 28 март истата година.

## Содржина
Овој епски нов филм ќе истражува во историјата на титаните, нивното потекло и тајните на Островот на Черепите! Епската битка продолжува! Филмската вселена за чудовишта на студиото Legendary носи напнат судир меѓу Годзила и Конг во сосема ново приклучение што ги спротивставува моќниот Конг и страшниот Годзила против огромната закана скриена во светот, предизвикувајќи го нивното постоење. *Годзила и Конг: Новото царство* навлегува подлабоко во историјата на овие титани и нивното потекло, како и во тајните на Островот на Черепите и пошироко, откривајќи ја митолошката битка што помогнала да се обликуваат овие извонредни суштества и засекогаш ги поврзала со човештвото.

## Улоги

## Наводи

## Надворешни врски

* Матична страница 
* Јапонската страница

__СОСОДРЖИНА__
__ИНДЕКС__

Категорија:Филмови од 2024 година
Категорија:Американски филмови
Категорија:Филмови на англиски јазик
Категорија:Американски 3D-филмови
Категорија:Американски акциони филмови
Црква „Св. Ѓорѓи“ - Поешево

**Свети Ѓорѓи** — главна селска црква во битолското село Поешево, Македонија.

## Местоположба

Црквата се наоѓа во самото село, а околу нејзе се наоѓаат селските гробишта.

## Историја

За храмот не се кажува кога е изграден, но се споменува дека црквата во Поешево некогаш била само една од трите во Битолско Поле.

## Галерија


Податотека:Гробишта во Поешево.jpg|Селските гробишта
Податотека:Црква „Св. Ѓорѓи“ - Поешево 11.jpg|Базен за верски обреди
Податотека:Црква „Св. Ѓорѓи“ - Поешево 4.jpg|Камбанаријата
Податотека:Црква „Св. Ѓорѓи“ - Поешево 2.jpg|Споредниот влез
Податотека:Црква „Св. Ѓорѓи“ - Поешево 3.jpg|Апсидата
Податотека:Црква „Св. Ѓорѓи“ - Поешево 5.jpg|Влезната порта
Податотека:Црква „Св. Ѓорѓи“ - Поешево 6.jpg|Помошниот објект
Податотека:Црква „Св. Ѓорѓи“ - Поешево 7.jpg|Црковниот двор
Податотека:Црква „Св. Ѓорѓи“ - Поешево 8.jpg|Главниот влез
Податотека:Црква „Св. Ѓорѓи“ - Поешево 9.jpg|Окно над влезот
Податотека:Црква „Св. Ѓорѓи“ - Поешево.jpg|Поглед на црквата


## Поврзано
* Битолско архијерејско намесништво
* Седумнаесетта приградска парохија
* Поешево

## Наводи

## Надворешни врски

Поешево
Црква „Св. Лидија“ - Поешево

**Света Лидија** (или **Света Лидија Македонка**) — манастирска црква во битолското село Поешево, Македонија, која е во изградба.

## Местоположба

Црквата се наоѓа во самото село, во непосредна близина на главната селска црква „Св. Ѓорѓи“.

Храмот зазема површина од околу 40 квадратни метри и дворно место од околу 300 квадратни метри.

## Историја

Манастирската црква започнал да ја гради иселеникот Тоде Мицковски на 8 октомври 2016 година.

## Галерија


Податотека:Црква „Св. Лидија“ - Поешево 2.jpg|Црквата во изградба
Податотека:Црква „Св. Лидија“ - Поешево 3.jpg|Апсидата


## Поврзано
* Битолско архијерејско намесништво
* Седумнаесетта приградска парохија
* Поешево

## Наводи

## Надворешни врски

Поешево
ПУ „Крсте Петков Мисирков“ - Породин

**Основно училиште „Крсте Петков Мисирков“** (официјално: **Подрачно основно општинско училиште „Крсте Петков Мисирков“ - Породин**; скратено: **ПООУ „Крсте Петков Мисирков“**) — подрачно основно училиште во селото Породин, претставува единка на истоименото училиште од селото Бистрица, Општина Битола.

Училиштето е именувано по истакнатиот македонски филолог Крсте Петков Мисирков.

## Местоположба

Објектот на училиштето се наоѓа во самото село Породин.

## Настава

Во училиштето се изведува настава од прво до петто одделение и наставата се изведува на македонски наставен јазик.

## Галерија


Податотека:ОУ „Крсте Петков Мисирков“ - Породин 2.jpg|Детско игралиште


## Наводи

Категорија:Основни училишта во Општина Битола
Породин
Категорија:Породин
Terrifier 3

***Terrifier 3*** (се чита: *Терифаер 3*), неофицијално ***Ужасител 3*** — американски божиќен слешер на Дејмиен Леоне, продолжение на филмот „Terrifier 2“ (2022). Лорен Лавера, Елиот Фалам, Дејвид Хауард Торнтон и Саманта Скафиди се вратиле на своите улоги од претходните два филма.

Заплетот сè уште се сосредоточува на кловнот Арт; „Ужасител 3“ е четврти филм со негово учество (вклучувајќи ја и киноантологијата „Ноќ на сите светци“) и трет филм во истоимената кинофраншиза. Светската премиера се одржала на 19 септември 2024 г. на фестивалот Fantastic Fest. Филмот се појавил во американските кина на 11 октомври 2024 г., а на македонските на 10 октомври истата година.

## Содржина
Откако го преживеале колежот на кловнот Арт на Ноќта на вештерките, Сиена и нејзиниот брат се борат да ги обноват своите уништени животи. Како што се наближува празничната сезона, тие се обидуваат да го прифатат божиќниот дух и да ги остават ужасите од минатото зад себе. Меѓутоа, токму кога ќе помислат дека се безбедни, Арт се враќа, решен да ја претвори нивната празнична веселба во нов кошмар.

## Улоги

## Наводи

## Надворешни врски

* Матична страница

__СОСОДРЖИНА__
__ИНДЕКС__
Категорија:Филмови од 2024 година
Категорија:Американски филмови
Категорија:Филмови на англиски јазик
Категорија:Филмови за демони
Категорија:Американски хорор-филмови
Сомнително лице (филм)

**„''Сомнително лице''“** македонски филм од 1985 година, во режија на Димитар Христов, и сценарио на Бранислав Нушиќ.

## Улоги

## Надворешни врски
* 

Категорија:Македонски филмови од 1980-тите
Категорија:Филмови од 1985 година
Категорија:Појавено во 1985 година во Македонија
Категорија:Појавено во 1985 година во Југославија
Експлозија на аниме!

***Експлозија на аниме!*** ***Што?*** ***Зошто?*** ***Леле!*** ***На јапонската анимација*** — книга со есеи за аниме напишана од Патрик Дражен. Објавена е на 1 јануари 2002 година од издавачката куќа Стоун Бриџ Прес. Првата половина од книгата објаснува и дефинира „што е аниме, што не е, и уште поважно, како се разликува од американските цртани филмови и особено од американската забава базирана на ТВ“. Во вториот дел се опишуваат филмови и режисери“. Книгата се користи како текст на курсот „Историја и уметност на анимацијата“ на Универзитетот Кларксон, во курсот "Јапонската анимација: Статична слика, Подвижни умови“ на Технолошкиот институт во Масачусетс и на курсот „Анимација: Историја и критика“ на Универзитетот Емори.

## Осврти
Михаил Куликов од Аниме Њуз Нетворк ја пофалил книгата затоа што била „преполна со информации“ и имала „валидни точки и интелигентни мислења“. Сепак, тој ја критикувал книгата за нејзината „мала севкупна кохезивност; повеќе наликувала на збирка на написи во форма на книга отколку книга“. Џон Ф. Барбер ја пофалил книгата како „навремен и фасцинантен водич за светот на анимето“. Ридван Кан од Анимефринџ ја критикувал книгата за нејзиниот „еклатантен пропуст“ на историјата на анимето бидејќи „70-тите и 80-тите (аниме) или се занемаруваат или се спомнуваат на миг“. Кан, исто така, ја критикувал корицата на книгата дека изгледала „премногу полна, премногу личи на стрип и премногу евтин поп“. Тој го пофалил Дражен за создавањето „конкретна основа во јапонската култура со само малку интелектуална смелост да го објасни анимето на начин што ја прави книгата исклучително интересна“.

## Наводи


Категорија:Манга
Категорија:Аниме
Jump SQ.Rise

е шонен манга антологија која јапонската издавачка куќа ја објавува четири пати годишно. Првиот број бил објавен на  13-ти април 2018 година.

## Список на манга во списанието

## Извори

## Надворешни врски

* Официјална веб-страница  
Категорија:Манга
Категорија:Статии со текст на јапонски
Милена Марковиќ

**Милена Марковиќ** (српски: *Милена Марковић*, 9 април 1974, Земун, СФР Југославија) — српска писателка и сценаристка.

## Животопис
Милена Марковиќ е родена на 9 април 1974 година, во Земун. Дипломирала драматургија на Факултетот за драмски уметности во Белград.

## Творештво
Марковиќ е авторка на следниве дела:
### Библиографија
* Кучето кое го изело сонцето (2001)
* Вистината има терање (2003)
* 3 драми (2006)
* Црната лажица (2007)
* Птичјо око на оградата (2009)
* Пред сè да почне да се врти (2011)
* Песни (2012)
* Драми (2012)
* Песни за живите и за мртвите (2014)
* Змејоубијци (2014)
* Песни за живите и за мртвите - собрани песни (2017)

### Изведени драми
* Павиљони - каде одам, од каде доаѓам и што има за вечера (2001)
* Шини (2002)
* Наход Симеон (2006)
* Брод за кукли (2006)
* Шумата блеска (2008)
* Змејоубијци (2014)
* Децата на радоста (2016)
* Петте животи на претажниот Милутин (2018)
* Ливада полна со темница (2019)

### Сценарија
* Утре наутро (игран филм, 2007)
* Рударска опера (документарен филм, 2007)
* Бел бел свет (игран филм, 2009)
* Татковина (игран филм, 2016)
* Жив човек (игран филм, 2020)

## Награди и признанија
За своите драми и за пишаните дела, Марковиќ е добитничка на повеќе награди, како:
* Специјална награда во Виена за најдобри драми од просторот на поранешна Југославија
* трикратна добитничка на наградата на фестивалот Стериино позорје за најдобар драмски текст (за „Наход Симеон“, „Брод за кукли“ и „Змејоубијци“)
* наградата за драмско творештво „Борислав Михајловиќ Михиз“ (за „Брод за кукли“, 2007)
* наградата за драмско творештво „Тодор Манојловиќ“ (за „Брод за кукли“, 2009)
* наградата „Милош Црњански“ (за „3 драми“)
* наградата „Билјана Јовановиќ“ (за „Птичјо око на оградата“)
* наградата „Ѓура Јакшиќ“ (за „Птичјо око на оградата“)
* наградата „Перото на Деспотот Стефан“ (за поезија, 2014)
* * НИН-ова награда (за романот „Деца“, 2022).

## Наводи

Категорија:Српски писатели
Категорија:Родени во 1974 година
Категорија:Луѓе од Земун
Повратни информации за јаглеродот на почвата

мини|359x359пкс| Карта на која се прикажани обемот и видовите на вечен мраз на северната хемисфера

**Повратни информации за јаглеродот во почвата** се однесуваат на ослободувањето на јаглерод од почвите како одговор на глобалното затоплување . Овој одговор на климатските промени бил позитивен климатски повратен одговор . Имало приближно два до три пати повеќе јаглерод во глобалните почви од атмосферата на Земјата,   што го направило разбирањето на оваа повратна информација од клучно значење за разбирање на идните климатски промени. Зголемената стапка на дишење на почвата била главната причина за оваа повратна информација, каде што мерењата имплицираат дека 4&nbsp;°C на затоплување го зголемува годишното дишење на почвата до 37%. 

## Влијание врз климатските промени
мини| Влијание на зголемениот CO  врз резервите на јаглерод во почвата

Студијата која била заснована на набљудување  климатски промени во иднина, за повратните информации за јаглеродот во почвата, спроведена од 1991 година на Харвард, сугерирала ослободување на околу 190 петаграми јаглерод од почвата, што било еквивалент на изминатите две децении емисии на стакленички гасови од согорувањето на фосилните горива, до 2100 година од врвот на 1 метар од почвите на Земјата, поради промените во микробните заедници при покачени температури.  

Студијата од 2018 година заклучила дека: „Климатските загуби на јаглерод во почвата моментално се случуваат низ многу екосистеми, со забележлив и одржлив тренд што се појавува на глобално ниво“.  

### Вечен мраз
Одмрзнувањето на вечниот мраз (замрзнатото тло), кое се наоѓало на повисоки географски широчини, арктичките и подарктичките региони, врз основа на набљудувачки докази сугерирале линеарно и хронично ослободување на емисиите на стакленички гасови со тековни климатски промени од оваа јаглеродна динамика. 

### Врвна точка
Студијата која била објавена во 2011 година ја идентификувала таканаречената нестабилност на компост -бомбите, поврзана со точката на превртување со експлозивни испуштања на јаглерод од почвата од тресетите . Авторите забележале дека постои единствена стабилна јаглеродна рамнотежа на почвата за која било фиксна атмосферска температура.  И покрај предвидувањата дека јаглеродниот биланс на тресетите би се префрлил од коритото во изворот, екосистемите на тресетите уште не биле изоставени од главните модели на системот на Земјата и интегрираните модели за проценка. 

### Несигурности
Климатските модели не ги земале предвид ефектите од биохемиското ослободување на топлина поврзано со микробното распаѓање.  Ограничувањето во разбирањето за циклусот на јаглерод доаѓало од недоволната инкорпорација на почвени животни, вклучувајќи инсекти и црви, и нивните интеракции со микробните заедници во глобалните модели на распаѓање.  

## Поврзано

* Повратни информации за мраз-албедо
* Поларно засилување
* Биогеохемиски циклус
* Времето
* Регенерација на почвата

## Наводи

Категорија:Педологија
Категорија:Климатски промени
Категорија:Почва
Проект за темен снег

**Проект за темен снег** бил проект за теренско и лабораториско истражување за мерење на влијанието на промената на шумските пожари и индустриските микроби на саѓи и снег врз рефлексивноста на снегот и мразот. 

## Проектот
Првичната цел на проектот била да собере средства за транспорт на истражувачкиот тим до Гренланд. Кампањата за финансирање на толпата била успешна. Средствата биле потрошени првенствено за комерцијални воздушни патувања и изнајмување хеликоптер за транспорт на тимот на ледената покривка на Гренланд . Еден од неговите членови, климатологот Џејсон Бокс, бил професор на Геолошкиот институт на Данска и Гренланд и порано работел во Центарот за истражување на поларни и климатски услови Бирд . Питер Синклер, блогер на ЈуТјуб (YouTube) од Мидленд, Мичиген кој правел видеа поврзани со глобалното затоплување, бил исто така поканет да учествува на проектот и на крајот спздал моќно копродуцентско дело. 

Бил Мекибен со теренскиот тим требало да учествува  на истражувањата на Гренланд.  Сепак Мекибен на крајот не можел да го оствари тоа патување. Списанието Ролинг Стоун алтернативно тогаш го поддржал Џеф Гудел кој напишал прилог за списанието за работата на Бокс и проектот Темниот снег.  Нивниот проект бил промовиран на The Weather Channel .  Доколку би успеале да докажат дека саѓите од шумските пожари придонеле за топење на ледената покривка на Гренланд, тогаш Бокс имал намера да го поттикне управувањето со шумските пожари „преку индиректната политика за намалување на емисиите на стакленички гасови “.  Откако би стигнале до Гренланд, „Бокс се надева дека ќе пробие во внатрешноста на мразот за да го испита црниот јаглерод што ги фрла слоевите снег, со цел да утврди од каде доаѓа: пожари во тундра, издувни гасови од бродови или производство на прашина од континенти, на пример“. 

## Финансирање
Бокс првично побарал финансирање од програмата за брзо финансирање на Националната научна фондација, но неговото барање било одбиено. Како резултат на тоа, проектот привлекол ново внимание на концептот на групно финансирање во однос на истражувачките проекти. Како што напишал Outside, „Доколку полета, науката со групно финансирање би можела да создаде платформа за попргаво, брзо истражување што не е заглавено од бирократијата“. 

## Резултати
Во октомври 2014 година, проектот Темен снег (Dark Snow) објавил блог за некои наоди и забележал изненадувачки темни површини на мразот на Гренланд. 

## Позадина
Саѓите ги затемнувале и снегот и мразот, зголемувајќи ја апсорпцијата на сончевата енергија, забрзувајќи го топењето на криосферата .  Саѓите делумно доаѓале од шумски пожари, кои ги имало многу во 2012 година. Исто така во 2012 година, било забележано дека речиси целата површина на Гренланд се топи.  Зголемувањето на големината на шумските пожари можело само по себе да биде резултат на глобалното затоплување.  Џејсон Бокс го проучувал Гренланд веќе 20 години.

## Поврзано

* Повратни информации за мраз-албедо

## Наводи

## Надворешни врски

*  Dark Snow Project
Категорија:Климатски промени
Категорија:Климатски промени на Гренланд
Категорија:Гренланд
Џој Кере

десно|мини| Кере во 2014 година
**Џој Киријау Кере** — дипломат од Соломонските Острови. Во 2014 година, таа била назначена за прв висок комесар на Соломонските Острови во Нов Зеланд, со што станала првата жена во земјата што раководи со странска мисија во странство. Нејзиниот мандат завршил во 2020 година.

## Кариера
Кере била постојан секретар на Министерството за надворешни работи и надворешна трговија пред нејзиното назначување за висок комесар.

## Наводи

Категорија:Живи луѓе
Категорија:Соломонски дипломати
Каи Хелениус

**Каи Хелмер Хелениус** (1931–2023) — бил фински дипломат и амбасадор. Тој е магистер по инженерство и служел како амбасадор во Џеда и Абу Даби 1977–1982 година. Помеѓу 1983 и 1986 година, тој бил преговарачки офицер на Министерството за надворешни работи, од 1987-1990 година бил потсекретар за развој и повторно амбасадор во Бон во 1990 година - 1996 година.

## Наводи

Категорија:Починати во 2023 година
Категорија:Родени во 1931 година
Категорија:Фински дипломати
Категорија:Фински политичари
Пал (куче)

**Пал** (4 јуни 1940 г– 18 јуни 1958 година) бил машки изведувач и прв во низата такви кучиња што ја портретирале измислената женка Леси на филм, на радио и на телевизија. Во 1992 година, Сабота Ивнинг Пост рекол дека Пал ја имал „најспектакуларната кучешка кариера во историјата на филмот“.

## МГМ филмови
Големиот пробив на Пал во филмовите дојде во 1943 година за време на снимањето на филмот Метро-Голдвин-Мајер, *[[Леси Дојди дома|Леси се враќа дома]]*. Студијата одлучиле да користат шкотски овчар трениран од Френк Ин во филмот. Било донесена одлука да се искористи огромното поплавување на реката Сан Хоакин во централна Калифорнија со цел да се добијат некои спектакуларни снимки за филмот. Пал извел исклучително добро и сцената била завршена во едно снимање. Ведервокс рекол дека режисерот Фред М. Вилкокс бил толку импресиониран од Пал за време на секвенцата што имал „солзи во очите“. Како одговор, продуцентите ја ослободиле женката шкотски овчар и наместо неа го најмиле Пал, повторно снимајќи ги првите шест недели од снимањето, а Пал сега ја портретирал Леси, Други извори велат дека женката шкотски овчар била заменета затоа што почнала прекумерно да опаѓа за време на снимањето на филмот во текот на летото.

## Наследство
Во 2000 година, заштитниот знак Леси бил продаден од осумте преостанати членови на семејството Ветервакс на Класични медиуми (кој во 2012 година, класичниот медиум бил купен од  Анимејшан и преименуван во Дримворкс Класикс и на крајот стана сопственост на сегашните сопственици на трговските марки, Јуниверсал Студиос од 2016 година). Во 2004 година, завршил личниот договор на Роберт Ведервокс за снабдување со куче за да ја игра улогата на Леси и ниту една страна не продолжила да преговара. По неколку години самостојни шкотски овчари кои не биле поврзани со линијата, Класик Медијаа склучил договор со Керол Ригинс, која била ко-тренер со Роберт Ведервокс, и нејзиното куче од 9-та генерација Хеј Хеј, кое ја играло улогата на Леси во текот на минатите 13 епизоди од серијата Канада Леси под знамето Ветервакс Тренирани Кучиња. Керол Ригинс денес продолжува како официјален сопственик и тренер на Леси со уште еден „Пал“, 10-та генерација директен потомок на оригиналниот Пал.

Пал бил прикажан на предизвикот Грабнување на игра на љубов за време на деветтата сезона на Ру Пол Драг Рејс Сите Ѕвезди од натпреварувачот Готмик.

## Филмографија

### Филм

### Телевизија

## Поврзано

* Список на поединечни кучиња

## Надворешни врски

* 

Категорија:Статии со микроформати за вид
Категорија:Животни глумци
Вели Хелениус

[десно|мини| 24 јануари 1966 година. Хелениус (седи лево) потпишува советско-финска конзуларна конвенција. Неговиот пандан, советскиот дипломат [Олег Хлестов, седи десно.]]
**Вели Артур Хелениус** (5 октомври 1910 &#x2013; 16 ноември 1984) — бил фински дипломат и адвокат.

Хелениус е роден и починат во Хелсинки. Тој бил главен конзул и шеф на трговското претставништво во Келн, почнувајќи од 1958 година, амбасадор во Њу Делхи, Џакарта и Бангкок од 1961 до 1964 година, шеф на административниот оддел на Министерството за надворешни работи од 1964 до 1967 година, амбасадор во Пекинг и Ханој од 1967 до 1974 година и Копенхаген од 1974 до 1977 година.

## Наводи

Категорија:Починати во 1984 година
Категорија:Родени во 1910 година
Категорија:Фински дипломати
Енсио Хеланиеми

**Карле Енсио Илмари Хеланиеми** (до 1936 ***Хелениус***, Хелсинки - ) — бил фински дипломат и магистер по право. Тој бил амбасадор во Лагос од 1971 до 1973 година, потоа шеф на правниот оддел на Министерството за надворешни работи од 1976 до 1978 година, амбасадор во Хаг од 1978 до 1983 година, потоа амбасадор во Источен Берлин од 1983 до 1986 година, Преговарачки службеник на министерот за надворешни работи од 1986 до 1989 година и амбасадор во Брисел 1989–1991 година.

## Наводи

Категорија:Починати во 2009 година
Категорија:Родени во 1936 година
Категорија:Фински дипломати
ФК Трансинвест

**ФК Трансинвест** () — литвански фудбалски клуб од Галине. Моментално настапува во А лига на Литванија.

## Историја

Фудбалскиот клуб Трансинвест бил формално формиран во 2021 година. 2023 година стана шампион на Прва лига.

## Успеси
### Национални успеси

* **Шампион на Литванија (0):**

* **Шампион на Прва лига (2):**
:2023, 2025

* **Освојувач на Куп (1):**
:2023.

* **Освојувач на Супер Куп (0):**

## Сезони (2022.—)

## Наводи

## Надворешни врски
* Официјално мрежно место ФК Трансинвест
* toplyga.lt ФК Трансинвест

Трансинвест
Дејвид Вокер (дипломат)

**Дејвид Вокер** — дипломат од Нов Зеланд. Тој е овластен сметководител и од 2017 година работи како амбасадор на Нов Зеланд и постојан претставник во СТО. Тој бил номиниран за претседател на Телото за решавање спорови на СТО во 2019 година, а потоа бил номиниран за претседател на Генералниот совет на СТО во март 2020 година.

## Наводи

Категорија:Живи луѓе
Категорија:Новозеландски дипломати
Категорија:Новозеландски сметководители
Ерик Асмус

**Ерик Асмус** ( починал 1937/1939) — бил советски дипломат со германско потекло.

Пред Борис Штеин, Асмус бил амбасадор во Финска од 1935 до 1937 година. Тој го контактирал финскиот премиер Тоиво Кивимаки на 15 јуни 1935 година дека „во случај на воен конфликт во континентална Европа, Советскиот Сојуз би можел да биде принуден да окупира некои делови на Финска“. На 10 февруари 1936 година, Кивимаки го споделил својот приватен разговор со Асмус на Јухо Кусти Пасикиви:„Во случај Германија да започне војна во која било насока, Русија е принудена да ја уништи Финска. Можно е непријателската голема сила да ја искористи Финска за да ја нападне Русија, а за да го спречи тоа Русија мора да ја окупира Финска. Според руски воени експерти ова би се случило за денови“.Откако Асмус го напуштил Хелсинки, тој бил уапсен и егзекутиран од НКВД за време на Големата чистка. Во 1938 година, НКВД агентот Борис Рибкин започнал неуспешни преговори меѓу Финска и Советскиот Сојуз.

## Наводи

Категорија:Несигурна година на смрт
Категорија:Починати во 1930-тите
Категорија:Советски дипломати
Категорија:Сталинови чистки
Семејни вредности

**Семејните вредности** се традиционални или културни вредности кои се однесуваат на семејната структура, функцијата, улогите, верувањата, ставовите и идеалите.

Во општествени науки, терминот „ традиционалното семејство “ се однесува на јадреното семејство - заедница во која се одгледува детето, составена од таткото хранител,мајката домаќинка и нивните биолошки деца; социолозите претходно го нарекуваа овој модел како норма.

Семејство кое отстапува од овој модел се смета за нетрадиционално. Меѓутоа, во повеќето култури најчест модел е поширокото семејство наместо јадреното, и јадреното семејство стана најчестата форма во САД во 1960-тите и 1970-тите.

## Дефиниција
Неколку добро познати речници на интернет ги дефинираат „семејните вредности“ на следниве начини::

* „моралните и етничките принципи традиционално се поддржуваат и се пренесуваат внатре во семејството,како што се чесноста, лојалноста, трудољубивоста и верата.
* „вредности од особено традиционален или конзервативен вид кои промовираат здраво функционирање на семејството и зајакнување на општеството“.
* „вредности кои традиционално се учат или зајакнуваат во семејството, како што се оние на високи морални стандарди и дисциплина“.

## Во политиката
Фамилијализмот е идеологија која го става семејството и семејните вредности како приоритет. Фамилијализмот им дава приоритет на потребите на семејството пред потребите на поединците и се залага за систем на социјална пзаштита каде што семејствата, а не владата преземаат одговорност за грижата за своите членови.

Во САД, конзервативците го користеа банерот на „семејните вредности“ во борбата против абортусот, правата на хомосексуалците и главните феминистички цели.

## Во културата

### Саудиска култура
Толкувањата на исламските учења и арапската култура се заеднички за повеќето Саудијци. Исламот е движечката културна сила која го диктира потчинувањето на Божјата волја.

Семејството на Саудиска Арабија вклучува проширени семејства, бидејќи поширокото семејство на човекот му обезбедува чувство на идентитет. Таткото често е хранител и заштитник на семејството, додека мајката е често домаќинка и примарен старател на децата. Родителите се многу почитувани и децата силно се охрабруваат да ги почитуваат и да ги слушаат своите родители. Семејствата често обезбедуваат грижа за постарите лица. До неодамна, домови за стари лица се сметаа за културно неприфатливи, затоа што се очекуваше семејството и пријателите да обезбедат грижа за старите лица.

### Културата на САД
Во социолошка смисла,нетрадиционалните семејства го сочинуваат мнозинството од американските домаќинства. Од 2014 година, само 46% од децата во САД живеат во традиционално семејство, додека во 1980 година изнесуваше 61%. Оваа бројка ги вклучува само семејствата со родители кои се во прв брак, додека процентот на деца кои едноставно живеат со двајца венчани родители е 65% од 2016 година.. Сепак, многумина сметаат дека јадреното семејство е нишката што го држи општеството заедно  и работи на промовирање на семејните вредности.

## Наводи

## Литература

* 
* 
* 
* 
* 

Категорија:Општествени поими
Категорија:Конзервативизам
Категорија:Семејство
Пежо 301

**Пежо 301** е името што го користи француската автомобилска индустрија Пежо за два автомобили:

* Пежо 301 (1932), автомобил Пежо од 1932 година. 
* Пежо 301 (2012), автомобил Пежо од 2012 година.
Спортска сала Славија

**Спортска сала Славија** е повеќенаменска спортска сала во општина Источно Ново Сараево, град Источно Сараево, РС, Босна и Херцеговина. Покрај спортски настани, во салата се одржуваат и музички концерти, саеми и други културни манифестации. Моментално е домашен терен за затворени клубови на Спортско друштво Славија како и за многу други спортски клубови од Источно Сараево. Клубовите на Спортското друштво Славија кои ја користат салата Славија:
* ОКК Славија 1996 година,
* КМФ Славија,
* ЖОК Славија,
* РК Славија

## Историја
Изградбата на салата е започната во 2002 г. на иницијатива на кошаркарскиот и одбојкарскиот клуб, а изградбата ја помогнало Собрание на Град Источно Сараево и градежната компанија ДОО „Марвел“ Салата Славија е изградена за потребите на спортските клубови, Спортско друштво Славија, столбот на спортот во источна Република Српска. Спортската сала Славија се наоѓа во населбата Лукавица во Источно Сараево и претставува прва спортска сала изградена во градот Источно Сараево. Се наоѓа на улица Караѓорѓева.

## Поврзано

* Соколи

Категорија:Спортот во Босна и Хецеговина
Категорија:Спортски сали
Пежо 104

мини| Постар модел Пожа 104
**Пежо 104** беше супермини дизајниран од Паоло Мартин и произведен од француската компанија Пежо помеѓу 1972 и 1988 година. Тоа беше и првиот модел произведен во постројката на компанијата во Мулхаус .  Тоа беше и првото ново Пежо претставено од 1955 година. што не беше достапно со дизел опција  

## Наводи

## Надворешни врски

* Статијата од Drive Archive   
Категорија:Пежо
Категорија:Автомобили
Симон Шен

**Симон Шју Хуи Шен** — политиколог и колумнист од Хонгконг.

## Образование
Шен се школувал на колеџот Квинс и дипломирал на Универзитетот Јеил во 2000 година со диплома по политички науки и историја, а подоцна станал и магистер по политички науки. Докторирал на Катедрата за политика и меѓународни односи на Оксфордскиот универзитет во 2006 година. Неговата теза е насловена „Нова стабилност во внатрешните и надворешните работи на Кина? Повторно откривање на кинескиот национализам во кинеско-американските односи (1999-2003)“.

## Академска кариера
Шен се приклучил на Кинескиот универзитет во Хонгконг (КУХК) во 2003 година и станал научен асистент професор во Хонгконг на Институтот за азиско-пацифички студии на истиот универзитет. Во 2009 година, тој бил поканет од Ентони Чеунг, тогашен претседател на Институтот за образование во Хонгконг (сега Универзитет за образование во Хонгконг) на неговиот Факултет за уметности и науки. Шен се вратил да предава во КУХК во 2012 година.

Тој имал визитинг позиции во Институтот Брукингс, Универзитетот во Ворвик и Националниот универзитет во Сингапур.

Во 2016 година го напуштил неговиот роден град. По три години, тој се вратил пак во Хонгконг, но повторно заминал во егзил по спроведувањето на законот за национална безбедност во 2020 година.

## Библиографија
**Книги**

*  (Уредувано со Жан-Марк Бланшар)
*  (Уредувано со Шон Бреслин и Карла Фримен)
*  (Уредувано со Жан-Марк Бланшар)
*  (Уредувано со Шон Бреслин)
* 

## Наводи

Категорија:Апсолвенти на Оксфордскиот универзитет
Категорија:Живи луѓе
Категорија:Статии со текст на кинески
Категорија:Апсолвенти на Јејл
Дипломатски регистарски таблички

Повеќето земји издаваат **дипломатски регистарски таблички** на акредитирани дипломати. Според Виенската спогодба за конзуларни односи, ова се посебни регистарски таблички на возила кои вообичаено имаат својствени посебности за да овозможи дипломатските возила да се разликуваат од другите возила од страна на полицијата и другите тела, овозможувајќи им да им се даде посебен третман на дипломатските возила и предупредувајќи дека лицата во тие возила можеби имаат дипломатски имунитет.

## Конвенции
Конвенциите за форматот на дипломатските регистарски таблички се разликуваат од земја до земја. Тие често ги содржат буквите „CD“ (за „*[[corps diplomatique]]*“), „CC“ (за „*[[corps consulaire]]“),* „D“ (за „дипломат“) или префикс на меѓународни организации со дипломатски привилегии, како што е „EU“ (за „Европска Унија“) и „ОБСЕ“ (за Организација за безбедност и соработка во Европа“).

## Критики
Критичарите на овие таблички велат дека лицата што управуваат со овие возила ги злоупотребуваат овие привилегии, често паркирајќи на недозволени простори и кршејќи го законот за возила без страв од последици.

Во 2019 година, во Јапонија, 2.600 прекршоци за паркирање биле вклучени дипломатски автомобили, од кои само 25% ја платиле казната. Во Јапонија има околу 1900 автомобили со дипломатски регистарски таблички. Во Вашингтон, од 2002 до 2019 година, автомобилите со дипломатски таблички имале 745.280 долари во неплатен сообраќај и билети за паркирање.

## Наводи

## Надворешни врски

Категорија:Дипломатија
Категорија:Регистарски таблички
Вуле Журиќ

мини|200п|Вуле Журиќ во Пирот

**Вуле Журиќ** (српски: *Вуле Журић*, Сараево, 1969) — српски писател.

## Животопис
Вуле Журиќ е роден во Сараево, во 1969 година. Во родниот град завршил основно и средно училиште, а потоа студирал Историја на југословенските книжевности на Филозофскиот факултет. За време на војната во Босна и Херцеговина се преселил во Белград. Во периодот 1999-2000 година, како стипендист на Меѓународниот парламент на писателите престојувал во Понтедери, Италија.

Журиќ живее во Панчево. 

## Творештво
Журиќ е автор на следниве дела: 
* Умри машки (раскази, 1991)
* Две години студ (раскази, 1995)
* В кревет со Мадона (раскази, 1998)
* Валцери и полови односи (раскази, 2001)
* Благите денови потоа поминуваат (роман, 2001)
* Ринфуз (роман, 2003)
* Тигреро (роман, 2005)
* Црните мисирки и втората книга на црните мисирки (роман, 2006)
* Мртви брави (роман, 2008)
* Смртта на народњакот (роман, 2009)
* Недела на староците (роман, 2010)
* Катеначо (раскази, 2011)
* Српска трилогија (роман, 2012)
* Тајната на црвениот замок (раскази, 2014)

Покрај нив, Журиќ е автор на шест радио-драми за животот и умирањето на Бора Станковиќ, Милан Ракиќ, Милутин Ускоковиќ, Емануил Јанковиќ, Брана Цветковиќ, Светозар Ќоровиќ и Бранко Ќопиќ, а за потребите на радиото ги приспособил книгите „Преселби“ и „Втората книга на преселбите“ на Милош Црњански. Тој е приредувач на збирката раскази „Гавриловиот принцип“ во кои 14 писатели пишуваат за атентатот врз Франц Фердинанд. Заедно со Божа Копривица ја напишал книгата за вечното дерби во српскиот спорт. Неговите раскази се преведени на повеќе јазици, како: германски, италијански, шпански, португалски, словенечки, полски, грчки, унгарски и англиски. 

## Награди и признанија
Журиќ е добитник на неколку признанија, како:
* стипендијата „Борислав Пекиќ“ за роман во настанување
* наградата на Градската библиотека во Панчево за книга на годината (за „Тигреро“)
* наградата „Стеван Сремац“ за најдобар роман (за „Недела на стаорците“)
* Андриќевата награда (за „Тајната на црвениот замок“, 2015)

## Наводи

Категорија:Српски писатели
Категорија:Добитници на Андриќевата награда
Категорија:Родени во 1969 година
Категорија:Луѓе од Сараево
Богдан Прличков

**Богдан Прличков**, роден со името **Богдан Миланов Прличков** (Велес, 9 октомври 1918 — Раштански Колиби, 10 септември 1944) — македонски партизан во НОВМ, учесник во народната ослободителна војна во Македонија. Член на македонската комунистичка партија и комунистичката партија на Југославија. Борец во осмата македонска ударна бригада. За време на Битката кај Раштански Колиби тој заедно со 11 други партизани загинал од непријателски куршуми. Погребан е во велешката спомен костурница.

## Животопис
Богдан Прличков е роден во бедна работничка фамилија за време на првата светска војна. Завршил основно школско образование во родниот град и продолжил со средното школско образование во велешката гимназија, сега позната како СОУ Гимназија „Кочо Рацин“. Учел во велешката гимназија само за две години, го прекинал неговото образование заради тогашната слаба материјална состојба на неговата фамилија. Заради тоа се вработил како чирак изучувајќи го берберскиот занает. Со поддршка од неговата фамилија отвара берберски дуќан.

Помеѓу 1939 и 1941 година го служел неговиот воен рок во армијата на Кралството Југославија. Кога служел во гарнизонот покрај Бока Которска тој го добил вестот за капитулацијата на Кралството СХС во априлската војна. За да не падне под германско-бугарско ропство како војник тој избегнал од гарнизонот и после неколку недели успешно се вратил во Велес, којшто подпаднало под бугарска фашистичка окупација. Прличков планирал да продолжи работејќи како бербер но заради неговата омраза кон суровите услови на бугарските фашистички окупатори тој одлучил да соработува со македонските партизани.

Во неговиот дуќан се одржувале многу средби помеѓу партизани којшто се бореле за слободата на Велес. Богдан Прличков исто така почнал да собира храна, облека и доброволни парични прилози за партизаните. Во овој период Прличков се приклучил во комунистичката партија на Југославија и покасно станал член на комунистичката партија на Македонија. При крајот на август 1944 година Прличков одлучил да го искористи неговото воено искуство. Тој заедно со група на велешани во 2 септември 1944 година во селото Отиштино се приклучиле во Осмата македонска ударна бригада.

Неколку дена по приклучувањето Богдан Прличков учествувал во првата битка на бригадата во 10 септември 1944 година во местото Раштански Колиби против германски воени единици од Третиот Рајх. Заради многумина услови бригадата не била целосно спремна и при битката загинале 12 партизани, еден од нив бил и Богдан Прличков. После војната неговите посмртни остатоци биле пренесени во велешката спомен костурница кога се отворила во 11 октомври 1979 година. По негова чест една улица во Велес над населбата Којник го носи неговото име.

## Наводи


Категорија:Родени во 1918 година
Категорија:Починати во 1944 година
Категорија:Луѓе од Велес
Категорија:Учесници во НОБ
Категорија:Македонски партизани
Категорија:Дејци на КПЈ
Категорија:Дејци на КПМ
Категорија:Жртви во Битката кај Раштански Колиби
Борис Рибкин

десно|мини| Борис Рибкин
**Борис Аркадиевич Рибкин** (; родено име **Борух Аронович Ривкин** ; година) — бил советски дипломат и таен агент на НКВД. Работел како помлад дипломатски функционер по име **Борис Јарцев** во амбасадата на Советскиот Сојуз во Хелсинки.

## Кариера
Рибкин се приклучил на советската тајна полиција, Чека, во 1921 година и на Болшевичката партија во 1922 година. Служел во Сталинградската област од 1924 до 1929 година. Во 1931 година бил испратен во Ташкент, во Средна Азија, а подоцна во Иран. Службени патувања имал и во Франција, Бугарија и Австрија.

Во септември 1935 година, Рибкин бил поставен како секретар од втор ред во советската амбасада во Хелсинки. Во април 1938 година, Јосиф Сталин му дал на Рибкин мисија да започне тајни преговори со финската влада против заканата на нацистичка Германија. Во реалноста, Советскиот Сојуз барал некои области во близина на Ленинград, утврдување на Оланд и други места. Барањата многупати се менувале, а преговорите продолжиле до март 1939 година, кога завршиле без резултат.

Финската влада не сакала да се откаже од својата неутралност или од своите територии. Подоцна Борис Штеин продолжил со преговорите, но неуспешно. Советскиот Сојуз ја нападнал Финска на 30 ноември 1939 година, со што започнала Зимската војна.

Во 1941 година, Рибкин се преселил во советската амбасада во Стокхолм. Тој се вратил во Советскиот Сојуз есента во 1943 година. За време на Втората светска војна служел како началник во НКГБ во Северен Кавказ. Рибкин бил агент на Конференцијата во Јалта во 1945 година. Во февруари 1947 година, тој започнал да служи во Министерството за државна безбедност.

## Смрт
Рибкин загинал во сообраќајна несреќа во Чехословачка во 1947 година.

## Наводи

Категорија:Носители на Орденот на Црвеното знаме
Категорија:Носители на Орденот на Ленин
Категорија:Советски Евреи
Категорија:Советски дипломати
Категорија:Политичари од Комунистичката партија на Советскиот Сојуз
Категорија:Болшевици
Категорија:Украински Евреи
Категорија:Починати во 1947 година
Категорија:Родени во 1899 година
Категорија:Зимска војна
Волци (филм)

**Волци** () — акциско-комичен игран филм во режија на Џон Вотс. Во него играат Бред Пит, Џорџ Клуни и Остин Абрамс. Премиерата се одржала на 81-от венециски кинофестивал на 1 септември 2024 г.

## Содржина
Главните ликови на филмот се двајца „чистачи“. Првиот од нив, Џек, е повикан во пентхаус на раскошен хотел во Њујорк од страна на окружната обвинителка Маргарет. Таа „собрала“ млад човек во кафеана и како последица на несреќа, тој најверојатно починал. Трупот на младиот човек треба да се отстрани. Ник е вториот што пристигнал во собата, тој бил повикан од сопственикот на хотелот. Подоцна се испоставило дека младиот човек не умрел. Два средовечни чистачи, кои исповедаат сличен пристап кон работата, неизбежно мораат да направат една работа заедно.

## Улоги

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Филмови од 2024 година
Категорија:Филмови на англиски јазик
Категорија:Американски филмови
Човекот кој живееше во соништата

**„Човекот кој живееше во соништата“** (српски: *Čovek koji je živeo u snovima*) — збирка раскази на српскиот писател Радослав Петковиќ од 1998 година. За ова дело, Петковиќ ја освоил Виталовата награда.

## Содржина
Збирката содржи 10 раскази:
* Павле во Рим
* Преминот преку Стикс
* Теолошки дијалог во современото опкружување (1)
* Објава
* Смалување
* Градот, разденување
* Христос над Земун
* Човекот кој живееше во соништата
* Теолошки дијалог во современото опкружување (2)
* Наместо заклучок

## Наводи

Категорија:Дела на Радослав Петковиќ
Категорија:Српски раскази
Категорија:Книги од 1998 година
Категорија:Изданија на Лагуна
Категорија:Книги наградени со Виталовата награда